തിരുവാങ്കുളത്ത് തെരുവ് കീഴടക്കി നായ്ക്കൂട്ടം തിരുവാങ്കുളം പ്രദേശത്ത് ഭീതിയായി തെരുവുനായ്ക്കള്. നായ്ക്കള് റോഡിന് കുറുകെ ചാടുന്നതുമൂലം പലപ്പോഴും സ്കൂട്ടര് യാത്രികര് അപകടത്തില്പ്പെടുന്നുണ്ട്. നായ്ക്കള് വഴിനീളെ നടക്കുന്നതിനാല് സുരക്ഷിതമായി യാത്രചെയ്യാനാവുന്നില്ലെന്ന ആശങ്കയിലാണ് പ്രദേശവാസികള്. രാത്രി നായ്ക്കള് കൂട്ടത്തോടെ കടിപിടി കൂടുന്നതും യാത്രക്കാരെ ഭീതിയിലാഴ്ത്തുന്നു. മുന്കാലങ്ങളില് എ.ബി.സി. പദ്ധതിയിലൂടെ നായ്ക്കള് പെരുകുന്നതിന് അല്പം നിയന്ത്രണം കൊണ്ടുവരാന് കഴിഞ്ഞിരുന്നു. എന്നാല്, ഇപ്പോള് അത്തരം നടപടികള് ഉണ്ടാവുന്നില്ലെന്ന് ആക്ഷേപമുണ്ട്. തെരുവുനായശല്യം പരിഹരിക്കാന് നഗരസഭ അടിയന്തര നടപടി സ്വീകരിക്കണമെന്ന് കോണ്ഗ്രസ് മണ്ഡലം പ്രസിഡന്റ് കെ.ആര്. സുകുമാരന് ആവശ്യപ്പെട്ടു.The post തിരുവാങ്കുളത്ത് തെരുവ് കീഴടക്കി നായ്ക്കൂട്ടം first appeared on MalayalamExpressOnline.